
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Līgumu par draudzību un sadarbību Dienvidaustrumu Āzijā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Nodrošināt Latvijas Republikas pievienošanos Līgumam par draudzību un sadarbību Dienvidaustrumu Āzijā, tādējādi izveidojot ietvaru ciešākam dialogam un sadarbībai ar šī reģiona valstīm.
1.2. Mērķis
Mērķa apraksts
Likumprojekts izstrādāts, lai nodrošinātu Latvijas Republikas pievienošanos 1976. gada 24. februāra Līgumam par draudzību un sadarbību Dienvidaustrumu Āzijā, 1987. gada 15. decembra Protokolam, ar ko groza Līgumu par draudzību un sadarbību Dienvidaustrumu Āzijā, 1998. gada 25. jūlija Otrajam protokolam, ar ko groza Līgumu par draudzību un sadarbību Dienvidaustrumu Āzijā un 2010. gada 23. jūlija Trešajam protokolam, ar ko groza Līgumu par draudzību un sadarbību Dienvidaustrumu Āzijā (turpmāk – Līgums), paplašinot politisko, ekonomisko un zinātnisko sadarbību ar reģionu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Eiropas Kopiena un Dienvidaustrumu Āzijas valstu asociācija (ASEAN) formālo sadarbības dialogu izveidoja jau 1977. gadā. 2020. gada 1. decembrī Eiropas Savienības (ES) un ASEAN ministru sanāksmē tika nolemts izveidot stratēģisko partnerību. 24. ES un ASEAN ministru sanāksmē 2024. gada 2. februārī Briselē pieņēma kopīgu ministru paziņojumu par ilgtermiņa partnerības perspektīvām. 2027. gadā tiek plānots organizēt ES un ASEAN attiecību 50. gadadienai veltītu samitu, kurā tiktu paziņots par ES un ASEAN attiecību paaugstināšanu līdz visaptverošai stratēģiskajai partnerībai (Comprehensive Strategic Partnership). 
Problēmas un risinājumi
Problēmas apraksts
2012. gada 12. jūlijā ES kļuva par pirmo reģionālo organizāciju, kas pievienojusies Līgumam. Kopš Līguma atvēršanas starptautiskā formātā 1989. gadā tam ir pievienojušās piecdesmit deviņas valstis un starptautiskās organizācijas, tostarp ES (kā atsevišķa vienība) un tās dalībvalstis: Dānija, Francija, Grieķija, Luksemburga, Nīderlande, Somija un Vācija. Šobrīd pievienošanās procesā ir vēl vairākas ES dalībvalstis. ASEAN dalībvalstis, Austrumtimora, Bruneja, Filipīnas, Indonēzija, Kambodža, Laosa, Malaizija, Mjanma, Singapūra, Taizeme, Vjetnama, kopā veido vienu no lielākajām ekonomikām pasaulē. ASEAN centrālā loma reģionā nodrošina struktūru, kas palīdz uzturēt stabilu un prognozējamu politiku. Dienvidaustrumu Āzijas stratēģisko nozīmi pastiprina arī atrašanās plašāka Indijas un Klusā okeāna reģiona centrā, nodrošinot lielu daļu starptautiskās tirdzniecības plūsmu. Ņemot vērā Dienvidaustrumu Āzijas nozīmīgo ekonomisko potenciālu un Latvijas uzņēmēju interešu aizvien plašāko ģeogrāfisko areālu, Latvijas interesēs ir stiprināt jau esošo sadarbību ar šo reģionu, kā arī meklēt jaunas iespējas to paplašināt, lai nodrošinātu Latvijas atpazīstamību un attiecību ietvaru. 
Risinājuma apraksts
Līgums ir viens no svarīgākajiem ASEAN starptautiskajiem dokumentiem, kas reglamentē miermīlīgas attiecības un sadarbību starp Dienvidaustrumu Āzijas valstīm un citām pasaules valstīm. Līgums tika parakstīts 1976. gada 24. februārī Bali, Indonēzijā, bet vēlāk ticis grozīts 1987., 1998. un 2010. gadā, lai ļautu pievienoties ne tikai Dienvidaustrumu Āzijas valstīm, bet arī citām valstīm un reģionālām organizācijām. Līgums ir izstrādāts kopīgi saskaņotā tekstā angļu valodā, kas ir ASEAN darba valoda saskaņā ar ASEAN Statūtu 34. pantu. Līgumam ir nodrošināts tulkojums latviešu valodā.

Galvenie līguma principi:
Līgums balstās uz sešiem fundamentāliem principiem, kurus līgumslēdzējas puses apņemas ievērot savstarpējās attiecībās:
1. Savstarpēja cieņa pret valstu neatkarību, suverenitāti, vienlīdzību, teritoriālo integritāti un nacionālo identitāti.
2. Tiesības uz neatkarīgu pastāvēšanu bez ārējas iejaukšanās vai spiediena.
3. Neiejaukšanās valstu iekšējās lietās.
4. Strīdu miermīlīga noregulēšana.
5. Atteikšanās no spēka draudiem vai pielietošanas.
6. Efektīva sadarbība.

Pievienošanās procedūra:
1. Līguma pievienošanās formālais process sākas, kad ārlietu ministrs iesniedz oficiālu vēstuli par interesi pievienoties.
2. ASEAN uzsāk iekšēju pieteikuma izskatīšanas procesu un ASEAN sekretariāts sagatavo izvērtējumu ar ieteikumiem ASEAN dalībvalstīm.
3. Pieprasījums tiek apspriests ASEAN Augstāko amatpersonu sanāksmē, kura tālāk sniedz ieteikumus ASEAN ārlietu ministriem gala lēmuma pieņemšanai.
4. ASEAN Priekšsēdētājs informē par rezultātu un parakstīšanas ceremonijas kārtību, kā arī nosūta pievienošanās instrumenta projektu.
5. Saskaņā ar Līguma 18. pantu valstis un organizācijas ārpus Dienvidaustrumu Āzijas var pievienoties ar visu Dienvidaustrumu Āzijas valstu piekrišanu un saskaņā ar iekšējo procedūru Līgums stājas spēkā no dienas, kad ir parakstīts pievienošanās instruments un šis instruments tiek iesniegts Depozitārijam.  

Pievienošanās pamatojums:
Latvija uztur attiecības ar ASEAN galvenokārt divpusējā formātā ar tās dalībvalstīm. Līgums sniedz institucionālu ietvaru ciešākam politiskam dialogam un ekonomiskajai sadarbībai gan ar ASEAN, gan tās dalībvalstīm. Pievienošanās veicina valsts atzīšanu par uzticamu partneri Dienvidaustrumu Āzijā un papildu pozitīvo elementu Latvijas pozīcijām divpusējās sadarbības veicināšanā, kā arī dažādu projektu un inovāciju īstenošanā ar reģiona valstīm.

Atbilst kopīgam ES stratēģiskajam mērķim padziļināt sadarbību ar ASEAN valstīm – 2027. gadā tiek plānota ES un ASEAN attiecību paaugstināšana līdz visaptverošajai stratēģiskajai partnerībai (Comprehensive Strategic Partnership). Sadarbība ar līdzīgi domājošiem partneriem un ES brīvās tirdzniecības nolīgumu tīkla paplašināšana ir būtiska Latvijas ekonomiskās drošības stiprināšanai. ES jau ir noslēgusi brīvās tirdzniecības nolīgumus ar Singapūru un Vjetnamu un ved sarunas ar Filipīnām, Malaiziju un Taizemi, kā arī noslēguma fāzē ir visaptverošs ekonomisko partnerattiecību nolīgums (Comprehensive Economic Partnership Agreement) ar Indonēziju. Šie noslēgtie un plānotie nolīgumi apliecina interese veidot labvēlīgākus tirdzniecības nosacījumus ar ASEAN valstīm. Latvijas pievienošanās Līgumam sniegtu papildu priekšrocību Latvijas uzņēmumiem kā uzticamiem partneriem reģiona apguvē, atbalstu piekļuvei tirgiem un apliecinājumu ilgtermiņa sadarbībai.

Līguma mērķis ir veicināt mieru, stabilitāti un strīdu miermīlīgu risināšanu Dienvidaustrumu Āzijā. Šie principi pilnībā sakrīt ar ES kopējo ārējo un drošības politiku. Sakarā ar ģeopolitisko nenoteiktību un nepieciešamību stiprināt starptautisko tiesību lomu un uz noteikumiem balstītu starptautisko kārtību ES ir kopīga stratēģiska interese ilgtermiņā uzturēt attiecības ar reģionu un valstīm, kas dala šo pārliecību, kā arī iestājas par reģionālās integrācijas, miera, stabilitātes un labklājības veicināšanu. 

Līgums paredz gan politisko sadarbību, gan arī ekonomiskās, tehnoloģiskās un zinātniskās sadarbības paplašināšanu. Latvijas ārpolitiskajās un ekonomiskajās interesēs ir palielināt klātbūtni dinamiskajā Dienvidaustrumu Āzijas reģionā, kur novērojama iespaidīga ekonomiskā izaugsme gan iedzīvotāju skaitā, gan iekšzemes kopproduktā (IKP). Pērn ASEAN valstu kopējais iedzīvotāju skaits jau pārsniedza 680 miljonus, bet IKP 4 triljonus ASV dolāru, kas atspoguļo ievērojamu ekonomisko potenciālu vienā no lielākajiem patērētāju tirgiem pasaulē. Turklāt reģionālā bloka ikgadējā ekonomiskā izaugsme tiek prognozēta vairāk nekā 4% apmērā. Lai nodrošinātu partnerību paplašināšanu strauji mainīgajos ekonomiskajos apstākļos, Latvijas interesēs ir atbalstīt attiecību padziļināšanu ar šo strauji augošo Āzijas reģionu un apgūt perspektīvos tirgus. Pērn Latvijas kopējās tirdzniecības apjoms ar reģiona valstīm tuvinājās 500 miljonu eiro atzīmei. Līguma noslēgšana veicinātu Latvijas tēla redzamību un atpazīstamību reģionā. Tas kalpotu kā papildus kvalitātes zīme ne tikai atzinīgam vērtējumam par tirdzniecības veicināšanu ar ASEAN ekonomikām, bet arī dotu platformu Latviju pozicionēt kā investīcijām draudzīgu valsti.   
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Līgumam tiešas ietekmes uz budžetu nav.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Līguma īstenošanai nav nepieciešami grozījumi nacionālajos normatīvajos aktos, ar Līgumu netiek pārņemti vai ieviesti jauni normatīvie regulējumi.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Nē
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
1945. gada 26. jūnija Apvienoto Nāciju Organizācijas Statūti
Apraksts
Līguma 17. pants paredz jebkura strīda miermīlīgu risināšanu saskaņā ar 1945. gada 26. jūnija Apvienoto Nāciju Organizācijas Statūtu 33. panta pirmo daļu. Latvijas Republika ir pievienojusies 1945. gada 26. jūnija Apvienoto Nāciju Organizācijas Statūtiem 1991. gada 17. septembrī.
5.3. Cita informācija
Apraksts
Pamatojoties uz Eiropas Savienības Padomes 2012. gada 26. aprīļa lēmumu 2012/308/KĀDP, Eiropas Savienība 2012. gada 12. jūlijā oficiāli pievienojās Līgumam. Eiropas Savienības pievienošanās Līgumam neuzliek jaunus pienākumus Eiropas Savienības dalībvalstīm, taču liecina par spēcīgu signālu partnerības ar ASEAN padziļināšanai nākotnē.
5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	1945. gada 26. jūnija Apvienoto Nāciju Organizācijas Statūti

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ārlietu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

